คือผมมีเพศสัมพันธ์กับเเฟนเดือนทีเเล้วปลายเดือนเเล้วกินยาคุมฉุกเฉิน เเล้วมามีอะไรกับเเฟนอีกที12เดือนนี้เเล้วก้อกินยาคุมฉุกเฉินซึ่งมันยังไม่ครบรอบเดือนในการกินยาคุม เดือนนึงเขาไม่ให้กินเกิน2เม็ดใช่ไหครับ เเล้ววันที20เเฟนมีเลือดออกเล็กน้อยทุกวันจนมาถึงวันนี้ เเฟนจะเมนมาวันที3ของทุกเดือนครับ เเบบนี้จะเป็นยังไหมครับ
สวัสดีค่ะ หากได้ทานยาคุมฉุกเฉินไปในวันที่ 12 ส.ค. แล้ววันที่ 20 ส.ค.ได้มีเลือดออกมา เลือดดังกล่าวน่าจะเป็นเลือดที่เกิดจากผลของยาได้ แต่โดยปกติ เลือดจะออกไม่นานเกิน 5 วัน ดังนั้น หากเลือดออกมาจนถึงวันนี้ ถือว่ามีเลือดออกนานผิดปกติ ดังนั้น อาจเกิดจากสาเหตุอื่นๆ ก็ได้ เช่น เป็นภาวะแทรกซ้อนที่เกิดจากการตั้งครรภ์ การทำงานผลิตฮอร์โมนของรังไข่ผิดปกติ มีมดลูกอักเสบ เป็นต้นดังนั้น ในเบื้องต้น แนะนำควรลองตรวจหาการตั้งครรภ์ดูก่อน หากตรวจไม่พบ และเลือดยังคงไม่หยุดไหล แนะนำควรไปพบสูติ-นรีแพทย์เพื่อตรวจหาสาเหตุค่ะแต่หากตรวจไม่พบการตั้งครรภ์ และเลือดได้หยุดไหลภายในไม่กี่วัน ก็อาจลองสังเกตอาการไปก่อนได้ แต่หลังจากนี้ ไม่แนะนำให้ทานยาคุมฉุกเฉินอีก เพราะย่อมมีผลต่อการทำงานของรังไข่ และอาจทำให้มีเลือดออกผิดปกติได้อีก หากจะมีเพศสัมพันธ์ ก็ควรใช้ควรใช้ถุงยางอนามัยป้องกัน หรือใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น